AQSh mudofaa vaziri e’lon qilinmagan tashrif bilan Iroqqa keldi

AQSh mudofaa vaziri Eshton Karter e’lon qilinmagan tashrif bilan Iroqqa keldi, deya xabar bermoqda “TASS” Al Jazeera telekanaliga tayanib.

Uning ma’lumotlariga qaraganda, Amerika vaziri Bag‘dodda “Iroq armiyasi qo‘mondonligining rasmiy shaxslari va vakillari” bilan uchrashadi.
Nashr eslatishicha, AQSh Iroq va Suriyada faoliyat olib boruvchi IShID terrorchilik guruhiga qarshi kurash bo‘yicha xalqaro koalitsiyaga rahbarlik qiladi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.